वसंत सभी ऋतुओं में श्रेष्ठ ऋतु मानी जाती है। इस ऋतु में न तो अत्यधिक गर्मी का अनुभव होता है और न ही कड़कड़ाती ठंड का। भगवान श्री कृष्ण ने भी गीता में ‘ऋतूनां कुसुमाकर:’ कहकर ऋतुराज वसंत को अपनी विभूति माना है। सूर्य के उत्तरायण होने के बाद वसंत पंचमी पहला उत्सव होता है। भारत में वसंत पंचमी को अबूझ मुहूर्त माना जाता है। इस दिन किसी भी कार्य का शुरुआत बहुत शुभ होता है। छोटे बच्चों को पहली बार अक्षर ज्ञान कराया जाता है। बिहार और पश्चिम बंगाल में वसंत पंचमी के दिन सरस्वती का विशेष महत्व है। न सिर्फ घरों में बल्कि शिक्षण संस्थाओं में भी इस दिन सरस्वती पूजा का आयोजन बड़े उमंग और हर्षोल्लास के साथ किया जाता है। इस दिन माँ सरस्वती के प्रतिमा पर फूल अर्पित कर, वाद्य यंत्रों की पूजा की जाती। माँ की चरणों में पीले गुलाल, मिठाई एवं फल का प्रसाद चढ़ाया जाता है। इस दिन स्त्रियां पीले वस्त्र पहनती हैं। पीला रंग परंपरा से शुद्धता और ऊर्जा का प्रतीक है। इसी मौसम में सरसों में फूल आते हैं। जिनका रंग पीला होता है। वसंत पंचमी पर सरसों का खेत लहलहा उठते हैं। चना, जौ, गेंहू की बालियां खिलने लगती है। मौसम सुहाना हो जाता है और पेड़-पौधों में नए फल-फूल पल्लवित होने लगते हैं।